Rusia își modernizează rachetele balistice, iar interceptarea acestora devine din ce în ce mai dificilă, susțin ucrainenii
Armata rusă continuă să își îmbunătățească echipamentele militare, sporind astfel dificultățile pentru sistemele de apărare antiaeriană ale Ucrainei. Afirmațiile au fost făcute de colonelul Iuri Ignat, șeful departamentului de comunicare al Comandamentului Forțelor Aeriene, într-un interviu pentru televiziunea ucraineană, citat de agenția de presă Ukrinform.